

ŠALČININKŲ RAJONO SAVIVALDYBĖS TARYBA

SPRENDIMAS

DĖL ŠALČININKŲ RAJONO ŠEIMOS IR VAIKO GEROVĖS CENTRO 2021 METŲ VEIKLOS ATASKAITOS PATVIRTINIMO

2022 m. sausio 27 d. Nr. T-778

Šalčininkai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, įgyvendindama Šalčininkų rajono savivaldybės tarybos 2016 m. vasario 18 d. sprendimu Nr. T-323 patvirtinto Šalčininkų rajono savivaldybės tarybos veiklos reglamento 5.1.17 punktą bei atsižvelgdama į Šalčininkų rajono šeimos ir vaiko gerovės centro direktoriaus 2022 m. sausio 05 d. raštą Nr. 2 „Dėl 2021 m. Šalčininkų rajono šeimos ir vaiko gerovės centro veiklos ataskaitos“, Šalčininkų rajono savivaldybės taryba nusprendžia:

Patvirtinti Šalčininkų rajono šeimos ir vaiko gerovės centro 2021 metų veiklos ataskaitą (pridedama).

Meras Zdzislav Palevič

\_\_\_\_\_\_\_\_\_\_\_\_\_\_

 PATVIRTINTA

 Šalčininkų rajono

 savivaldybės tarybos

 2022 m. sausio 27 d.

sprendimu Nr. T-778

**ŠALČININKŲ RAJONO ŠEIMOS IR VAIKO GEROVĖS CENTRO**

 **2021 METŲ VEIKLOS ATASKAITA**

**I. ĮSTAIGOS PRISTATYMAS**

Šalčininkų rajono šeimos ir vaiko gerovės centro (toliau – Centras) steigėjas – Šalčininkų rajono savivaldybė.Centro steigimo data – 1995 metų liepos 14 diena. Pagrindinės patalpos esančios adresu, Bažnyčios gatvė 25, Šalčininkų miestas, nuosavybės teise priklauso savivaldybei. Viename pastate įsikūrusios dvi organizacijos: specialioji internatinė mokykla ir Centras.

Šalčininkų rajono šeimos ir vaiko gerovės centras yra stacionari socialinės globos įstaiga, teikianti mišrias socialines paslaugas. Centrą sudaro padaliniai: vaiko globos padalinys: institucinis vaiko globos (rūpybos) padalinys ir bendruomeniniai vaikų globos namai; vaiko ir motinos krizių centras ir globos centras. Įstaigoje gali būti įkurdinti našlaičiai, likę be tėvų globos vaikai, vaikai iš socialinės rizikos šeimų, kuriose neužtikrinamos tinkamos vaikų gyvenimo ir ugdymo sąlygos, asmenys (šeimos), patekę į krizinę situaciją. Įstaigos internetinė svetainė: [www.salcininkuvaikai.lt](http://www.salcininkuvaikai.lt).

Vadovaujantis Šalčininkų rajono savivaldybės tarybos 2019 m. gruodžio 18 d. Sprendimu Nr. T-237 „Dėl Šalčininkų rajono savivaldybės vaikų globos namų pavadinimo pakeitimo ir nuostatų patvirtinimo, nuo 2020 m. vasario 01 d. pasikeitė Šalčininkų rajono savivaldybės vaikų globos namų juridinis pavadinimas į Šalčininkų rajono šeimos ir vaiko gerovės centro juridinį pavadinimą.

Centras yra globojamo vaiko atstovas pagal įstatymą, turintis įstatymų nustatyta tvarka užtikrinti likusiam be tėvų globos vaikui globą (rūpybą), ginti jo teisėtus interesus, atstovauti jam. Šalčininkų rajono šeimos ir vaiko gerovės centras – tai rajono visuomenės poreikius tenkinantis Centras, dirbantis vaiko gerovei ir teikiantis aukštos kokybės socialines paslaugas, siekiantis institucinę vaiko globos sistemą paversti sistema, kurioje visokeriopai stengiamasi padėti vaikui ir šeimai išlikti kartu, jei tai geriausiai atitinka vaiko interesus.

 Šalčininkų rajono šeimos ir vaiko gerovės centro veiklą reglamentuojaLietuvos Respublikos Konstitucija, Jungtinių Tautų vaiko teisių konvencija, Lietuvos Respublikos tarptautinės sutartys, Lietuvos Respublikos civilinis kodeksas, Lietuvos Respublikos vaiko teisių apsaugos pagrindų įstatymas, Lietuvos Respublikos socialinių paslaugų įstatymas, Lietuvos Respublikos švietimo įstatymas, Lietuvos higienos norma HN 124:2014 „Vaikų globos įstaigos. Bendrieji sveikatos saugos reikalavimai“, Bendrieji valstybės ir savivaldybių vaikų globos namų nuostatai, Šalčininkų rajono savivaldybės tarybos patvirtinti Šalčininkų rajono šeimos ir vaiko gerovės centro nuostatai (nauja redakcija), kiti norminiai teisės dokumentai.

**II. ĮSTAIGOS TIKSLAI, UŽDAVINIAI**

## **TIKSLAI***:*

## Užtikrinti globojamam, rūpinamam ir laikinai Centre apgyvendinamam vaikui globos (rūpybos), ugdymo (mokymo, lavinimo ir auklėjimo), socialines paslaugas, sudaryti kitas jam tinkamas sąlygas ir palaikyti aplinką, kurioje jis galėtų saugiai augti, vystytis ir tobulėti bei pasiruoštų savarankiškam gyvenimui visuomenėje.

1. Užtikrinti globojamam bendruomeniniuose vaikų globos namuose apgyvendinamam vaikui artimas šeimos aplinkai gyvenimo sąlygas, palaikyti aplinką, kurioje jis galėtų saugiai augti, vystytis ir tobulėti bei pasiruoštų savarankiškam gyvenimui visuomenėje.
2. Užtikrinti, kad visiems įvaikintiems vaikams, socialinių globėjų, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, socialiniams globėjams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.
3. Padėti į krizinę situaciją patekusiems asmenims (šeimoms) spręsti krizines situacijas, šalinti jų sukeltas pasekmes ir mažinti krizinių situacijų poveikį asmens (šeimos) gyvenimui, siekiant atkurti savarankiškumą, prarastus socialinius ryšius ir padėti integruotis į visuomenę.

**UŽDAVINIAI**:

1. Sudaryti sąlygas Bendruomeninių vaikų globos namų gyventojams gauti reikalingas paslaugas bendruomenėje.

2. Užtikrinti vaiko teisių ir teisėtų interesų apsaugą.

3. Dirbti socialinį darbą su vaiku ir jo tėvais, įgyvendinant vaiko laikinosios globos (rūpybos) planą.

4. Užtikrinti, kad individualus vaiko ugdymo ir socialinių paslaugų teikimo planas (ISGP) būtų sudaromas ir įgyvendinamas pagal įvertintus individualius vaiko poreikius.

5. Rengti vaiką savarankiškam gyvenimui ir integracijai visuomenėje.

6. Teikti kvalifikuotas atrankos, konsultavimo bei mokymų organizavimo paslaugas būsimiems globėjams, įtėviams, giminėms, auginantiems globojamus (rūpinamus) ir įvaikintus vaikus.

7. Užtikrinti asmeniui (šeimai), patekusiam į krizinę situaciją, reikalingų paslaugų, atitinkančių individualius poreikius ir skirtų spręsti krizines situacijas ir jų sukeltas pasekmes bei mažinti šių pasekmių poveikį asmens (šeimos) gyvenimui, teikimą.

**III. DARBO ORGANIZAVIMAS**

 Šalčininkų rajono šeimos ir vaiko gerovės centras – Mišrių socialinių paslaugų įstaigą.

2021 metais savo veiklą vykdė Centro padaliniai:

1. **Vaiko globos padalinys**:
* Institucinės vaiko globos (rūpybos) padalinys (Bažnyčios g. 25, Šalčininkai) laikinai apgyvendinti likusius be tėvų globos vaikus kol bus išspręstas globos (rūpybos) klausimas ar vaikas bus perduotas įstatyminiams atstovams.

 2021 m. sausio 01 d. institucinės globos (rūpybos) padalinyje gyveno 10 vaikų. 2021 m. bėgyje išvyko 10 vaikų: 1 vaikas sulaukė pilnametystės, 1 vaikas apgyvendintas **Šalčininkų rajono savivaldybės Čiužiakampio senelių globos namų struktūriniame padalinyje** Savarankiško gyvenimo namuose, 1 vaikas grąžintas į biologinę šeimą, 2 vaikai paimti nuolatinei globai į šeimą, 5 vaikai apgyvendinti naujai įsteigtuose bendruomeniniuose vaikų globos namuose (Vytauto g. 29/19, Šalčininkai). 2021 m. gruodžio 31 d. instituciniame padalinyje nebuvo apgyvendintų vaikų.

 Per 2021 m. instituciniame padalinyje 7 vaikams, paimtiems iš nesaugios aplinkos, suteikta apsaugoto būsto paslauga. Tai yra vaikai, kurie be globos (rūpybos) nustatymo, kol bus grąžinti įstatyminiams atstovams ar perduoti priežiūrai, laikinai buvo apgyvendinti Centre.

 **PER 2021 METUS LAIKINAI APGYVENDINTŲ VAIKŲ DINAMIKA**

|  |  |  |  |
| --- | --- | --- | --- |
| ATVYKO | VAIKŲ SKAIČIUS | IŠVYKO | VAIKŲ SKAIČIUS |
| Iš tėvų | 7 | Į biologinę šeimą | 2 |
| Iš kitų globos įstaigų | - | Į globėjų šeimą | - |
| Ligoninės | - | Pas budinčius globotojus | 2 |
| Tapo našlaičiais | - | Į giminaičių šeimą | 3 |
| Iš globėjų šeimos | - | Į kitas globos įstaigas | - |
| Iš viso: | **7** |  **Iš viso:** | 7 |

* *4 (keturi) Bendruomeniniai vaikų globos namai:*
* 1 BVGN (Spalio 25-osios g. 1/1, Šalčininkai), tai daugiabutis namas, kuris savo veiklą pradėjo 2018 m. rugsėjo 1 d. Gali būti apgyvendinti 6 vaikai;
* 2 BVGN (J. Sniadeckio g. 21/27, Šalčininkai), tai 4 kambarių butas, kuris savo veiklą pradėjo 2020 m. birželio 1 d. Gali būti apgyvendinti 5 vaikai;
* 3 BVGN (Jaunimo skg. 1, Šalčininkai), tai nuosavas namas, kuris savo veiklą pradėjo 2020 m. lapkričio 3 d. Gali būti apgyvendinti 8 vaikai.
* 4 BVGN (Vytauto g. 29/19, Šalčininkai), tai 4 kambarių butas, kuris savo veiklą pradėjo 2021 m. vasario mėn. Gali būti apgyvendinti 5 vaikai.

2021 m. bėgyje į bendruomeninius vaikų globos namus atvyko 3 vaikai, išvyko 5 vaikai (2 vaikai grįžo į biologinę šeimą, 3 vaikai sulaukė pilnametystės). 2021 m. gruodžio 31 d. keturiuose bendruomeniniuose vaikų globos namuose gyveno 22 vaikai - 12 berniukų ir 10 mergaičių. Visiems vaikams nustatyta nuolatinė globa (rūpyba).

**GLOBOTINIŲ DINAMIKA**

**PER 2021 METUS**

|  |  |  |  |
| --- | --- | --- | --- |
| *ATVYKO* | *VAIKŲ SKAIČIUS* | *IŠVYKO* | *VAIKŲ SKAIČIUS* |
| Iš tėvų | 4 | Į biologinę šeimą | 2 |
| Iš kitų įstaigų | 1 | Į globėjų šeimą | - |
| Ligoninės | - | Sulaukė pilnametystės | 3 |
| Tapo našlaičiais | - | Emancipuoti  | - |
| Iš globėjų šeimos |  | Į kitas globos įstaigas | - |
| Iš viso: | **5** |  **Iš viso:** | 5 |

 Globojamam ar laikinai Centre apgyvendinamam vaikui teikiamos globos, ugdymo, socialinės paslaugos, sudaromos kitos jam tinkamos sąlygos ir palaikoma aplinka, kurioje jis galėtų saugiai augti, vystytis ir tobulėti bei pasiruoštų savarankiškam gyvenimui visuomenėje.

 Vaikai turi galimybę lankyti ugdymo įstaigą, kuri geriausiai atitinka jų poreikius. Išspręstas susisiekimo su švietimo įstaigomis klausimas, vaikai nuvežami ir atvežami Centro transportu.

 Šalčininkų r. šeimos ir vaiko gerovės centre gyvenantys vaikai lanko Šalčininkų miesto lopšelį–darželį „Pasaka“, lopšelį–darželį „Vyturėlis“, mokosi Šalčininkų J. Sniadeckio gimnazijoje, Šalčininkų „Santarvės“ gimnazijoje, Lietuvos tūkstantmečio gimnazijoje, Šalčininkų specialioje mokykloje, profesinėse mokyklose bei kitose ugdymo įstaigose.

**PASISKIRSTYMAS PAGAL UGDYMO ĮSTAIGAS**

 **2021-12-31 dienai**

|  |  |  |
| --- | --- | --- |
| *Eil. Nr.* | *UGDYMO ĮSTAIGA* | *VAIKŲ SKAIČIUS* |
| 1 | Šalčininkų l/d „Pasaka“ | 1 |
| 3 | J. Sniadeckio gimnazija | 7 |
| 4 | „Santarvės“ gimnazija | 4 |
| 5 | Šalčininkų specialioji mokykla | 6 |
| 6 | Vilniaus agroekologijos mokykla | 1 |
| 7 | Vilniaus paslaugų verslo profesinio mokymo centras | 1 |
| 8 | Butrimonių A. Krepštul gimnazija | 1 |
| 9 | Gargždų socializacijos centras | 1 |
| Iš viso: | **22** |

 Paslaugų vaikams skyrimo ir planavimo srityje nuolat siekiama nuoseklaus ir sistemingo socialinių paslaugų planavimo: remiantis vaiko poreikių vertinimo rezultatais, socialinei globai vaikui teikti kiekvienam vaikui sudaromas individualūs socialinės globos planas (ISGP), kuris sistemingai pagal direktorės patvirtintą tvarką peržiūrimas.

 Užtikrinant sveikatos priežiūros paslaugų teikimą vaikams, naudojamasi VšĮ ,,Šalčininkų pirminės sveikatos priežiūros centro“ medikų paslaugomis, nuolat užtikrinamas respublikinio lygio medicinos paslaugų teikimas. Sistemingai ir operatyviai reaguojama vaikui susirgus. Vykdomas prevencinis darbas sveikatos priežiūros, užkrečiamųjų ligų srityse.

Vaikai maitinami įvairiu subalansuotu maistu, kurį padedant darbuotojams, gamina savo virtuvėlėse, vadovaujantis Lietuvos higienos norma HN 124:2009 „Vaikų socialinės globos įstaigos: bendrieji sveikatos saugos reikalavimai“ bei 2018 m. balandžio 10 d. Įsakymu Nr. V-394 „Dėl LR sveikatos apsaugos ministro 2011-11-11 d. Įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo“.

Reguliariai organizuojami užsiėmimai, skirti profesinės karjeros planavimui. Užsiėmimuose dalyvauja 15-18 metų amžiaus jaunuoliai.

Vaikams sudarytos sąlygos įgyti kiek įmanoma daugiau darbo, namų ūkio, biudžeto tvarkymo, pirkimo ir kitų kasdieniame gyvenime būtinų įgūdžių, padėsiančių užtikrinti jo savarankiškumą ateityje. Vaikai motyvuojami būti kuo savarankiškesniais, ugdant jų savitvarkos gebėjimus (maisto gaminimosi įgūdžius, gyvenamųjų patalpų ir aplinkos tvarkymosi, drabužių skalbimo, lyginimo, taisymo, mokymosi naudotis buitine technika, higienos priemonių, maisto produktų įsigijimo, naudojimosi visuomeniniu transportu bei transporto bilietų įsigijimo įgūdžius, naudojimosi banko paslaugomis, ypač elektroniniu banku, elektroniniais valdžios vartais, informacinėmis technologijomis, susijusiomis su išsilavinimo ir / ar profesijos, kompetencijų įgijimu, sumokėjimu už paslaugas, išmokų ir mokesčių mokėjimu ir deklaravimu, asmens duomenų naudojimu ir kt.). Šiose veiklose vaikai pagal amžių ir brandą dalyvauja tiesiogiai padedant darbuotojams. Pagal amžių ir brandą vaikai sugeba apibūdinti savo pareigas ir atsakomybę įvairiose kasdienio gyvenimo srityse. Disponavimo pinigais vaikai mokomi gaudami kišenpinigius. Nuolat glaudžiai bendradarbiaujama su Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šalčininkų skyriumi, Šalčininkų PK Prevencijos skyriaus specialistais vaikų saugaus elgesio įgūdžių formavimo klausimais.

1. **Vaiko ir motinos krizių centro padalinys** savo veiklą pradėjo 2021 m. vasario mėnesį. Krizių centro socialinė pagalba į krizinę situaciją patekusiems vaikams (šeimoms) teikiama gyvenamąją vietą deklaravusioms Šalčininkų rajono savivaldybės teritorijoje. Pagrindinis veiklos tikslas – padėti šeimoms spręsti krizines situacijas, šalinti jų sukeltas pasekmes ir mažinti krizinių situacijų poveikį asmens (šeimos) gyvenimui, siekiant atkurti savarankiškumą, prarastus socialinius ryšius ir padėti integruotis visuomenėje. Krizių centro teikiamos paslaugos, jų forma, skaičius ir teikimo dažnumas parenkamas individualiai ir paslaugos teikiamos konkrečiam paslaugų gavėjui. Bendras paslaugų gavėjų skaičius negali viršyti 20 paslaugų gavėjų.

Per 2021 m. Krizių centre buvo apgyvendintas 21 asmuo, t. y. 7 šeimos ir 14 vaikų.

2021 m. gruodžio 31 d. Krizių centre gyveno 5 paslaugų gavėjai - 2 šeimos, kuriose auga 3 vaikai. Dviem iš vaikų nustatytas vidutinis ir sunkus neįgalumo lygiai.

**3. Globos centro padalinys** savo veiklą pradėjo 2018 m. liepos 1 d. Pagrindinis veiklos tikslas– užtikrinti, kad visiems įvaikintiems vaikams, socialinių globėjų, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, socialiniams globėjams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

 ***Klientai: 2021 m. gruodžio 31 d. Šalčininkų rajone globoje (rūpyboje) šeimose - 84 vaikai.***

 ***Per 2021 m. Šalčininkų globos centre nustatyta naujų globos (rūpybos) šeimoje atvejų - 18.***

**GLOBA (RŪPYBA) ŠALČININKŲ RAJONE**

2021 m. gruodžio 31 d.

|  |
| --- |
| *Globojami 106 vaikai* |
| Pas budinčius globotojus | Pas globėjus giminaičius | Pas socialinius globėjus | Vaiko globos instituciniame padalinyje | Bendruomeniniai vaikų globos namai |
| 2 | 45 | 37 | - | 22 |

2021 metais 3 Budintys globotojai teikė vaiko priežiūros paslaugas pagal pasirašytas Tarpusavio bendradarbiavimo ir paslaugų teikimo sutartis. Per 2021 metus budinčių globotojų šeimose buvo apgyvendinta 5 vaikai. Iš jų 2 grąžinti į biologines šeimas, 1 vaikas mirė ligoninėje. 2021 m. gruodžio 31 d. Budinčių globotojų šeimose prižiūrimi 2 vaikai.

**PER 2021 M. BUDINČIŲ GLOBOTOJŲ PRIŽIŪRIMŲ VAIKŲ DINAMIKA**

|  |  |  |  |
| --- | --- | --- | --- |
| ATVYKO | VAIKŲ SKAIČIUS | IŠVYKO | VAIKŲ SKAIČIUS |
| Iš tėvų | 5 | Į biologinę šeimą | 2 |
| Iš globos įstaigų | - | Į globėjų šeimą | - |
| Ligoninės | - | Pas kitus budinčius globotojus | - |
| Iš kitų budinčių globotojų | - | Į giminaičių šeimą | - |
| Iš globėjų šeimos | - | Kita  | 1 |
| Iš viso: | **5** |  **Iš viso:** | 3 |

Globos centras vykdo projekto „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ Nr. 08.4.1-ESFA-V-405-02-0001 veiklą. Projekto tikslas**–**įveiklinti globos centrus savivaldybėse, padidinti jų teikiamų paslaugų prieinamumą ir kokybę bei užtikrinti efektyvų Mobiliosios komandos darbą visose savivaldybėse. Projektas yra  įgyvendinamas pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.4.1-ESFA-V-405 „Institucinės globos pertvarka“. **Planuojamas projekto įgyvendinimo laikotarpis:** 2018.12.31 – 2022.12.31.

**GLOBĖJŲ IR ĮTĖVIŲ MOKYMO IR KONSULTAVIMO PROGRAMA**

Globos centro atestuoti socialiniai darbuotojai teikia globėjų (rūpintojų) ir įtėvių paieškos, rengimo, atrankos, konsultavimo ir pagalbos jiems paslaugas, vykdo įvadinius ir tęstinius globėjų (rūpintojų), budinčių globotojų bei bendruomeninių vaikų globos namų darbuotojų mokymus pagal globėjų ir įtėvių mokymo ir konsultavimo (GIMK) programą.

**2021 m. GIMK VEIKLOS ATASKAITA**

|  |  |  |
| --- | --- | --- |
| Eilės Nr. | Suteiktos GIMK paslaugos | Bendra informacija |
|  | Mokymai pagal Pagrindinę globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK (2021-12-08 iki 2019-12-31) | 11 asmenų:4 BVGN socialiniai darbuotojai7 globėjai (rūpintojas) |
|  | Mokymai pagal Tęstinę globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą GIMK (2021-06-10 iki 2021-07-08) | 12 asmenų: 7 BVGN socialiniai darbuotojai5 globėjai (rūpintojas) |
|  | Parengtos teigiamos išvados asmenims, siekiantiems globoti (rūpinti) ar įvaikinti vaiką | 10 |
|  | Parengtos neigiamos išvados asmenims, siekiantiems globoti (rūpinti) ar įvaikinti vaiką. | 1 |
|  | Parengtos teigiamos rekomendacijos fiziniams asmenims dėl pasirengimo priimti vaiką laikinai svečiuotis | 3  |
|  | Parengtos neigiamos rekomendacijos fiziniams asmenims dėl pasirengimo priimti vaiką laikinai svečiuotis | 1 |
|  | Konsultavimo paslaugos (individuali pagalba asmeniui, sprendžiant atvejus, susijusius su globa (rūpyba) ar įvaikinimu. Įstaigoje, kliento namuose) | 17 |
|  | Informavimo paslaugos (bendro pobūdžio informacijos suteikimas asmeniui teisiniais, socialiniais, psichologiniais, vaikų ugdymo ir kitais klausimais, nukreipimas į kitas įstaigas dėl pagalbos ir kt.) | 14  |
|  | Konsultavimo paslaugos globojamiems (rūpinamiems) vaikams | 9 |
|  | Globėjų (įtėvių) savitarpio pagalbos grupių susitikimai. | 7 susitikimai,34 asmenys |

**GLOBOS CENTRO SPECIALISTŲ 2021 M. SUTEIKTOS PASLAUGOS**

|  |  |  |
| --- | --- | --- |
| Nr. | Suteiktos, organizuotos paslaugos | Bendra informacija |
| 1 | Psichologo konsultacijos ir pagalba budinčio globotojo šeimoje prižiūrimiems vaikams, šeimose globojamiems (rūpinamiems) vaikams, globos institucijoje, BVGN gyvenantiems vaikams.  | 332 213 vaikams |
| 2 | Psichologo konsultacijos ir pagalba norintiems tapti globėjais (rūpintojais), budintiems globotojams, globėjams (rūpintopjams), globojamų vaikų biologiniams tėvams, BVGN darbuotojams. | 319202 gavėjai  |
| 3 | Socialinių darbuotojų/globos koordinatorių konsultacijos ir pagalba budinčio globotojo šeimoje prižiūrimiems vaikams, šeimose globojamiems (rūpinamiems) vaikams, globėjams (rūpintojams), budintiems globotojams, biologiniems tėvams ar giminaičiams.  | 1334  |
| 4 | Grupiniai dailės terapijos užsiėmimai BVGN globotiniams, globėjams ir jų globojamiems vaikams. | 3 užsiėmimai35 dalyviams |
| 5 | Birželio 28 d. – liepos 04 d. organizuoti savaitės trukmės renginiai, skirti Globėjų dienai paminėti ir atkreipti visuomenės dėmesį į vaikų globą (rūpybą), įvaikinimą. | Clobos centre vyko „Atvirų durų diena“, pristatyta paskaita – „Sėkmingos globos link. Kaip suprasti ar gali globoti vaiką ir kaip sėkmingai tam pasiruošti“. Organizuotas nuotraukų konkursas „Mano laiminga šeima“ bei nuotraukų paroda Šalčininkų kultūros centre. Šalčininkų miesto aikštėje organizuota akcija „Globa – dovana“. Liepos 3 d. vyko nacionalinis globėjų sąskrydis Kaune, S. Dariaus ir S. Girėno aerodrome, kuriame aktyviai dalyvavo Šalčininkų GC kolektyvas bei Šalčininkų rajono globėjai (rūpintojai) su vaikais. Aukojamos Šv. mišios Globėjų dienai paminėti Šalčininkų Šv. apaštalo Petro bažnyčioje. |
| 6 | Susitikimai su Eišiškių, Turgelių, Baltosios Vokės, Jašiūnų, Dieveniškių bendruomenės nariais besidominčiais globa (rūpyba) ar įvaikinimu. | 5 |
| 7 | Organizuotos virtualios globotinių/globėjų talentų, pomėgių parodos. | 3 |
| 8 | Įgyvendintas Kalėdinės eglės dekoracijos nuotraukų konkursas, skirtas Šalčininkų rajono bendruomenei. | 1 |
| 9 | Naujos informacijos apie globą (rūpybą), įvaikinimą, kvietimų tapti globėjais, budinčiais globotojais pateikimas Šalčininkų rajono savivaldybės interneto svetainėje [www.salcininkai.lt](http://www.salcininkai.lt), Šalčininkų r. šeimos ir vaiko gerovės centro svetainėje [www.salcininkuvaikai.lt](http://www.salcininkuvaikai.lt), Šalčininkų globos centro FB profilyje. | Ne rečiau kaip kas ketvirtį |
| 10 | Straipsniai apie globą (rūpybą), įvaikinimą, kvietimai tapti globėjais, budinčiais globotojais, pasidalijimas sėkmės istorijomis Šalčininkų rajono laikraščiuose, respublikinėje spaudoje, medijose. | 6 |
| 11 | Socialinių plakatų, skrajučių kūrimas, gamyba, viešinimas bei platinimas. |  |

**IV. FINANSAVIMAS**

**2021 METAIS GAUTŲ LĖŠŲ LENTELĖ**

|  |  |  |
| --- | --- | --- |
| **Eil. Nr.** | **Finansavimas, paramos lėšos ir****gautos pajamos už paslaugas** | **2021 m. gautos lėšos****(eurais)** |
| 1. | Savivaldybės biudžeto lėšos | 622123 |
| 2. | Valstybės biudžeto lėšos | 13456 |
| 3. | Projekto „Sveikas vaikas –sveika visuomenė“ lėšos | 1500 |
| 4. | Vaiko išlaikymo lėšas gautos iš Šalčininkų rajono savivaldybės administracijos | 53373 |
| 5. | Kitos lėšos gautos iš Šalčininkų rajono savivaldybės administracijos | 605 |
| 6. | Paramos lėšos | 9699 |
| 7. | Lėšos gautos pagal projektą „Vaikų gerovės ir saugumo didinimas,paslaugų šeimai,globėjams(rūpintojams)kokybės didinimas bei prieinamumo plėtra“ | 36792 |
| 8. | Pajamos už paslaugos pagal sutartį | 1384 |
|  | **Iš viso:** | **738932** |

**PANAUDOTOS LĖŠOS 2021 M. (EURAIS)**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Eil. Nr. | Išlaidų pavadinimas | Savivaldybės biudžeto lėšos | Savivaldybės biudžeto lėšos (GIMK) | Valstybės biudžeto lėšos | Valstybės vaiko išlaikymo lėšos | Kitos gautos gautos lėšos iš savivaldybės administracijos | Paramos lėšos | Pajamos už paslaugas  | ES projekto lėšos  | Projekto lėšos „Sveikas vaikas – sveika visuomenė“ | **IŠ VISO** |
|  |
|  1 |  Darbo užmokestis |  513000 | 18700 |  13263 |   |   |    |    |  36685 |   |  **581648** |
| 2 | Socialinio draudimo įmokos | 7921 | 300 | 193 |   |   |   |   | 631 |   | **9045** |
| 3 | Mitybos išlaidos | 724 |   |   | 23126 |   | 22 |   |   |   | **23872** |
| 4 | Medikamentų išlaidos |   |   |   | 927 |   |   |   |   |   | **927** |
| 5 | Ryšių paslaugų išlaidos | 950 |   |   | 968 |   | 84 |   |   |   | **2002** |
| 6 | Transporto paslaugų išlaidos | 1162 |   |   | 2604 |   | 713 |   |   |   | **4479** |
| 7 | Aprangos įsigijimo išlaidos |   |   |   | 6562 |   | 3785 | 618 |   |   | **10965** |
| 8 | Komandiruotės išlaidos | 432 |   |   |   |   |   |   |   |   | **432** |
| 9 | Mat. turto paprastojo remonto išlaidos | 2085 |   |   |   |   |   |   |   |   | **2085** |
| 10 | Kvalifikacijos kėlimo išlaidos | 1558 |   |   |   |   |   |   |   |   | **1558** |
| 11 | Komunalinių paslaugų išlaidos | 30958 |   |   |   |   |   |   |   |   | **30958** |
| 12 | Inf.tech.prekių įsigijimo išlaidos | 975 |   |   | 773 |   |   |   |   |   | **1748** |
| 13 | Kitų prekių ir paslaugų išlaidos | 35828 |   |   | 18413 | 605 | 6850 | 766 | 575 | 1500 | **64537** |
| 14 | Socialinė parama natūra | 160 |   |   |   |   |   |   |   |   | **160** |
| 15 | Darbdavių socialinė parama | 7370 |   |   |   |   |   |   | 71 |   | **7441** |
| 16 | Kompiuterinės įrangos įsigijimas |   |   |   |   |   |   |   | 670 |   | **670** |
|   | **Iš viso** | **603123** | **19000** | **13456** | **53373** | **605** | **11454** | **1384** | **38632** | **1500** | **742527** |

**V. ŽMOGIŠKIEJI IŠTEKLIAI**

Šalčininkų rajono šeimos ir vaiko gerovės centre 2021 m. buvo patvirtintas 41 etatas.

|  |  |
| --- | --- |
| PAREIGOS | ETATAI |
| Direktorius | 1 |
| Direktoriaus pavaduotoja socialiniams reikalams | 1 |
| Direktoriaus pavaduotoja ūkio reikalams | 1 |
| Vyr. buhalteris | 1 |
| Psichologas | 1 |
| Užimtumo specialistas  | 1 |
| Socialinis pedagogas | 1 |
| Specialistas  | 1 |
| Socialinis darbuotojas | 9 |
| Socialinis darbuotojas, atestuotas pagal globėjų ir įtėvių mokymo ir konsultavimo (GIMK) programą | 2 |
| Individualios priežiūros personalo darbuotojas (socialinio darbuotojo padėjėja) | 19 |
| Apskaitininkė  | 1 |
| Vairuotojas  | 1 |
| Darbininkas  | 1 |

 Socialines paslaugas teikiantis visų pareigybių ir specialybių personalas turi teisės aktų nustatytą profesinį išsilavinimą. Didesnė dalis personalo turi aukštąjį arba aukštesnįjį išsilavinimą.

**VALDYMO STRUKTŪRA**

**VI. KVALIFIKACIJOS KĖLIMAS**

Pagal Lietuvos Respublikos socialinės apsaugos ir darbo ministro 2006 m. balandžio 5 d. įsakymą Nr. A1-92 „Dėl socialinių darbuotojų ir socialinių darbuotojų padėjėjų kvalifikacinių reikalavimų, socialinių darbuotojų ir socialinių darbuotojų padėjėjų profesinės kvalifikacijos kėlimo tvarkos bei socialinių darbuotojų atestacijos tvarkos aprašų patvirtinimo“ darbdavio buvo sudarytos sąlygos darbuotojams kelti savo profesinę kvalifikaciją, dalyvaujant mokymuose, paskaitose, praktiniuose-teoriniuose užsiėmimuose. Įstaigos administracija ir darbuotojai 2020 metais dalyvavo mokymuose/konferencijose, susitikimuose:

* 4 val. mokymai „Kaip atpažinti pavojų (safe TALK)“.
* 5 ak. val. seminaras „Pasiruošimas VDI elektroniniam inspektavimui. Mobingo ir psichosocialinės rizikos vertinimas“.
* 16 ak. val. socialinių darbuotojų kvalifikacijos kėlimo mokymai pagal programą „Įtampos, streso įveika socialinio darbuotojo profesinėje veikloje“.
* 16 ak. val. nuotolinė metinė konferencija „Sėkmingos globos link. 2021“.
* 3 ak. val. nuotoliniai mokymai „Prieraišumas: iššūkiai ir galimybės globoje“.
* 60 ak. val. globos centrų darbuotojams skirti mokymai pagal Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą (Pagrindinė, Specializuota, Artimųjų giminaičių rengimo vaiko globai GIMK programos dalys).
* 16 ak. val nuotoliniai mokymai „Motyvacinės technikos, ryšio kūrimas ir palaikymas“.
* 8 ak. val. mokymai „Vaikai yra vaikai. Komunikacijos strategija – jos svarba ir praktinis pritaikymas“.
* 16 ak. val. mokymai „Veiklos kokybės vertinimo pokalbiai“.
* 6 ak. val. mokymai „Pranešimų spaudai rašymo ir publikavimo mokymai“.
* 4 ak. val. mokymai „Reflektyvi globa ir kodėl santykio kokybė svarbu: Tavo žvilgsnyje atrandu save“.
* 6 ak. val. „Socialinių tinklų valdymo mokymai“.
* 4 ak val. konferencija „Įgalinti vaikai ir šeimos: kaip apsaugoti vaikus nuo smurto“.
* 6 ak. val. komandiniai mokymai, skirti gerinti komandinį darbą ir bendradarbiavimą dirbant su vaiko laikinosios ar nuolatinės globos (rūpybos) atvejais.
* 8 ak. val. nuotoliniai mokymai „Viešinimas – kodėl ir kaip?“.
* 8 ak. val. 6-oji Vilniaus savižudybių intervencijos metodų konferencija.
* 6 ak. val. nuotoliniai mokymai „Apskaitos, darbo užmokesčio ir mokesčių naujovės 2021-2022 m.“.
* 8 ak. val. mokymai „Verslumo mokymai“.

**VII. RYŠIŲ SU VISUOMENE IR KITOMIS INSTITUCIJOMIS PALAIKYMAS**

|  |  |  |
| --- | --- | --- |
| Eil. Nr. | TURINYS | FORMA |
| 1. | Bendravimas su žiniasklaida:- informaciniai pranešimai apie globos namus, gerosios darbo patirties sklaida. | Straipsniai, informaciniai pranešimai |
| 2. | Bendradarbiavimas su teisėtvarkos institucijomis:-Šalčininkų Policijos komisariatas,-Teismai,-Antstolių kontora,-Notarų biurais.Bendravimas ir bendradarbiavimas su savivaldybės:-rajono seniūnijomis;-Vaiko teisių apsaugos tarnybos skyriumi,-socialinės paramos skyriumi;-pedagogine psichologine tarnyba;-švietimo ir sporto skyriumi. | Dalyvavimas apklausose, teismuose, prevencinis darbas, gerovės komisijos posėdžiai.  |
| 3. | Ryšių palaikymas bei gerosios patirties skleidimas ir priėmimas:- Vilniaus Jono Pauliaus II gimnazija, - S. Moniuškos menų mokykla,- Bendravimas ir bendradarbiavimas su užsienio šalimis (Lenkija, Italija, Vokietiją, Didžioji Britanija) | Dalyvavimai, susitikimai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_